กำชับทุกหน่วยเร่งขับเคลื่อนนโยบายสร้างความเข้มแข็งเศรษฐกิจการค้าในประเทศและต่างประเทศ
กำชับทุกหน่วยเร่งขับเคลื่อนนโยบายสร้างความเข้มแข็งเศรษฐกิจการค้าในประเทศและต่างประเทศ นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวภายหลังร่วมงานครบรอบ 99 ปี วันคล้ายวันสถาปนากระทรวงพาณิชย์ ว่า ก้าวต่อไปของการทำงานข้าราชการกระทรวงพาณิชย์ จะเป็นไปตามกรอบนโยบาย 10 นโยบายหลักที่ได้เคยนำเสนอ โดยเฉพาะนโยบายเร่งด่วนของกระทรวงพาณิชย์ คือ การดูแลปัญหาค่าครองชีพของประชาชนที่จะควบคู่ไปกับการพัฒนาร้านค้าโชห่วยดั่งเดิมของคนไทยให้มีความเข้มแข็ง โดยได้สั่งการและมอบหมายให้กรมพัฒนาธุรกิจการค้า ไปศึกษาและจัดทำรูปแบบการปรับปรุงร้านโชห่วยดังเดิมให้เป็น “smart โชห่วย” ทั้งการกำหนดจำนวนเป้าหมายร้านค้าที่จะส่งเสริมและกรอบระยะเวลา เพื่อยกระดับร้านค้าโชว์ห่วยทั่วประเทศ โดยให้ประสานร่วมกับพาณิชย์จังหวัด ในการลงพื้นที่สำรวจตัวเลขร้านโชว์ห่วยในแต่ละพื้นที่ ส่วนการผลักดันการส่งออก กำชับให้กรมส่งเสริมการค้าระหว่างประเทศไปจัดทำแผนดำเนินงาน โดยเฉพาะส่งเสริมการทำตลาดใหม่ๆ ที่มีศักยภาพ เช่น อินเดีย และตะวันออกกลาง รวมถึงการเจาะตลาดเป็นรายมณฑลในประเทศจีน ทั้งนี้แผนการทำงานต่างๆ สามารถดำเนินการได้ทันที ส่วนการช่วยเหลือเกษตรกรนั้น วันนี้ 19 สิงหาคม 2562  จะมีการประชุมคณะกรรมการนโยบายปาล์มน้ำมันแห่งชาติ (กนป.) เพื่อสรุปมาตรการประกันราคาปาล์มน้ำมัน 4 บาทต่อกิโลกรัมให้ที่ประชุมได้พิจารณา ทั้งนี้คาดว่าเมื่อได้ข้อสรุปที่ชัดเจน ทั้งวงเงินประกัยรายได้และจำนวนเกษตรกรที่จะได้รับการช่วยเหลือ คาดว่าจะสามารถเสนอให้ที่ประชุมคณะรัฐมนตรี หรือ ครม.เห็นชอบได้ในวันพรุ่งนี้ หรือภายในสัปดาห์หน้า ซึ่งในส่วนประกันรายได้เกษตรกลุ่มผู้ปลูกข้าวคณะกรรมการ 3 ฝ่ายได้ข้อเสนอโครงการร่วมกัน ซึ่งกระทรวงพาณิชย์เตรียมจะนำเสนอต่อที่ประชุมคณะกรรมการนโยบายบริหารจัดการข้าว หรือ นบข. ที่มีนายกรัฐมนตรีเป็นประธาน ในวันที่ 21 สิงหาคมนี้ ซึ่งขณะนี่อยู่ระหว่างขอวันนีดหมาย